Kosovë: Shtyhet afati i procesit të regjistrimit të popullsisë
Autoritetet thanë se nuk dihet kur do të filloje regjistrimi në veri
I planifikuar të përfundojë sot, regjistrimi i popullsisë në Kosovë, që filloi më një prill, shtyhet deri më 20 të këtij muaji, ndërsa është ende e paqartë se kur mund të ndodhë ky proces në veriun e Kosovës të banuar me shumicë serbe. Autoritetet thanë se shtyrja e afatit është bërë në funksion të gjithë përfshirjes në këtë proces. Kryetari komisionit qendror për regjistrimin e popullsisë Rifat Blaku tha se kjo është bërë për interesa të vendit. “”, tha zoti Blaku Ndërsa, në veriun e vendit procesi është bojkotuar nga pjesëtarët e komunitetit serb të cilët kanë ngulur këmbë se do të pranonin vetëm një regjistrim që do të bëhej nga Misioni i Kombeve të Bashkuara dhe atë në tërë Kosovën. Përfaqësuesit e serbëve në atë zonë, thonë se Prishtina po synon, siç thuhet, tëhuajsimin e 250 mijë serbëve që ndodhen në Serbi. Zoti Blaku tha se regjistrimi do të ndodhë edhe në atë pjesë në bazë të planeve të hartuara nga Prishtina, por aspekti teknik do të përmbushet nga organizatat ndërkombëtare. “”, tha zoti Blaku. Përfaqësuesi i Zyrës Ndërlidhëse të Komisionit Evropian, Kjartan Bjornson, tha se po bëhen përpjekje për të ndryshuar mjedisin politik në veri, që ka penguar edhe regjistrimin e popullsisë, i cili duhet të ndodhë në një të ardhme të afërt, por pa saktësuar se kur mund të fillojë ky proces, për të cilin po vazhdojnë diskutimet. “ tha zoti Bjornson, pa folur për hollësi nëse kjo nënkupton përfshirjen e strukturave të mbështetura nga Beogradi në atë zonë. Procesi i regjistrimit është kritikuar ndërkaq nga një pjesë e politikës në Kosovë. Ish ministrja e administratës publike, Melihate Tërmkolli, tha se shtyrja e procesit është pasqyrë e mospërgatitjeve të duhura dhe se shtyrja do të duhej të bëhej nga Parlamenti i Kosovës, i cili edhe ka caktuar kohën e regjistrimit. “”, tha ajo. Zonja Tërmkolli thotë se regjistrimi do të jetë i vlefshëm edhe nëse nuk ndodhë në veriun e Kosovës, duke shprehur dyshimin që edhe organizata ndërkombëtare të jenë në gjendje të përmbushin këtë proces në atë pjesë ku veprojnë strukturat e mbështetura nga Beogradi. “”, tha ish ministrja Tërmkolli. Regjistrimi i popullsisë dhe pronave në Kosovë, po ndodhë për herë të parë pas 30 vjetësh. Regjistrimi i fundit i popullsisë në Kosovë ka ndodhur në vitin 1981. Dhjetë vjet më vonë, shqiptarët bojkotuan regjistrimin që po bëhej nga Beogradi. Regjistrimi i atij viti fliste për rreth 200 mijë banorë serb në Kosovë. Autoritetet në Prishtinë hedhin poshtë pretendimet e Beogradit se numri i të shpërngulurve serbë nga Kosova është rreth 250 mijë.